 Szabadbattyán Nagyközségi Önkormányzat
8151 Szabadbattyán, Csíkvár tér 1.




















Ajánlattételi felhívás
a közétkeztetési feladatok ellátására





















2021. június 22.


I. Az ajánlatkérő neve, címe, telefonszáma: 
Szabadbattyán Nagyközségi Önkormányzat (továbbiakban: Ajánlatkérő)
8151 Szabadbattyán, Csíkvár tér 1.
Tel: 22/363 052
e-mail: polgarmester@szabadbattyan.hu
Kapcsolattartó: Szabó Ildikó polgármester

II. Az ajánlattétel tárgya:
Szabadbattyán nagyközségben munkanapokon közétkeztetési feladatok - elsősorban az iskolai gyermekétkeztetés és szociális étkeztetés - ellátása az Ajánlatkérő tulajdonát képező 8151 Szabadbattyán, Iskola utca 7. szám alatti tálaló konyha bérleti-szolgáltatási szerződésen alapuló jogviszony útján történő üzemeltetésével 2021. szeptember 1. napjától 2023. augusztus 31. napjáig. 

Gyermekétkeztetés: Batthyány Lajos Általános Iskola (8151 Szabadbattyán, Iskola u.7.)
 Szociális étkeztetés
Felnőtt étkeztetés: igény esetén, alkalmazottak, vendégétkezők részére vásárolt ebéd biztosítása. (Opcionális, nem kötelező lehetőség!) 
III. Az ajánlattételi eljárás fajtája: Szabadbattyán Nagyközségi Önkormányzat Beszerzési Szabályzata 3. pontjába foglalt – a Közbeszerzési Törvény hatálya alá nem tartozó - nyílt eljárás.
IV. A nyertes Ajánlattevővel kötendő szerződés meghatározása:
Határozott idejű bérleti-szolgáltatási szerződés. (továbbiakban: Szerződés)
A szerződéskötés tervezett időpontja: 2021. július 22.
V. Ajánlattételi feltételek:
1. Közétkeztetés nyújtásának vállalása a 2021. szeptember 1. napjától 2023. augusztus 31. napjáig terjedő időszakban (várható adatok):
Iskolai intézményi étkeztetés: 	ebéd: 4.620 adag/hó összesen 41.580 adag/tanév
				 
Szociális étkeztetés: ebéd 32 adag/nap
Felnőtt étkeztetés (opcionális lehetőség/)			igény szerint

A gyermekétkeztetés vonatkozásában a változatos, egészséges étrend biztosítása érdekében Ajánlattevő vállalja:

· az általa szállított ebéd tartalmaz legalább 10 élelmezési naponként minimum egy alkalommal halat csak panírozott formában
· a főzelékek és mártások elé tartalmas (tésztát és/vagy burgonyát és/vagy húst tartalmazó) levest szállít.



(Az éves vagy havi adagszámok a tényleges, a pályázat kiírásakor még nem ismert létszámokhoz igazodóan eltérhetnek.)
A szolgáltatás körébe beleértendő kétheti időtartamra vonatkozó étlap készítése és leadása az Általános Iskola Igazgatójának.
Az ajánlattételben megadott és Szabadbattyán Nagyközségi Önkormányzat Képviselő-testülete által jóváhagyott szolgáltatási díj (nyersanyag norma + rezsi + Áfa/adag) a szolgáltatási díj emelésére a 2021. évben nincs lehetőség. Ezt követően Ajánlattevő tárgy év november hó 15. napjáig tehet javaslatot a szolgáltatási díj következő év január 1. napi hatállyal történő módosítására.
A díj módosítás tárgyában Ajánlatkérő Képviselő-testülete jogosult döntést hozni december 15. napjáig.
Ajánlattevő köteles biztosítani a szociális étkeztetésben részesülők számára kiszállításra kerülő ebéd kiadagolását az e célra rendelkezésre álló éthordó edényekbe. A kiszállítás megszervezése Ajánlatkérő feladatát képezi.

[bookmark: _Hlk73086510]Az Ajánlattevő az általános iskolai gyermekétkeztetés biztosítása érdekében az Ajánlatkérő tulajdonában lévő, 8151 Szabadbattyán, Iskola u. 7. szám alatti épületben található melegítő-tálaló konyhát és kiszolgáló helyiségeket (étkező rész, vizesblokk helyiségek) köteles igénybe venni, a Szerződés teljes időtartama alatt üzemeltetésre alkalmas állapotban tartani és funkcióváltás nélkül saját költségén üzemeltetni.  Ajánlattevő a szolgáltatás szerződésszerű teljesítése érdekében köteles a személyi feltételeket a vonatkozó jogszabályi előírásoknak megfelelően biztosítani, az ételt saját maga által üzemeltetett, megfelelő hatósági engedélyekkel rendelkező főzőkonyháján előállítani, és saját eszközeinek igénybevételével azt melegítő-tálaló konyhára kiszállítani. A melegítő-tálaló konyhában és a kiszolgáló helyiségekben lévő berendezéseket, eszközöket, tálaló edényzetet az Ajánlatkérő leltárszerűen az Ajánlattevő használatába adja. A nyertes Ajánlattevő a szerződés hatálya alatt köteles gondoskodni az átadott eszközök karbantartásáról, javításáról és állagmegóvásáról, továbbá szükség szerint azok pótlásáról (leltár alapján).
2. Ajánlattevő a Szerződés időtartama alatt saját költségén az étkeztetés minőségének javítását célzó eszközbeszerzést vállalhat, a szolgáltatás nyújtása során jogosult saját eszközeinek használatára.
3. Ajánlattevő a konyha működtetése és a közétkeztetés ellátása során fokozottan köteles betartani a tevékenységre irányadó közegészségügyi, járványügyi, higiéniás szabályokat, továbbá a jelen pályázat szerinti tevékenységre a Szerződés tartama alatt hatályos működési engedéllyel rendelkezni. 
4. Ajánlattevő a közétkeztetés nyújtása során köteles betartani a mindenkori közétkeztetési (gyermekétkeztetési) előírásokat a minőségi és mennyiségi előírások figyelembevételével, különös tekintettel a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendeletben foglalt rendelkezésekre, köteles továbbá az EMMI rendeletben foglaltak szerint a személyi feltételek biztosításáról gondoskodni. 
5. Ajánlattevő köteles a konyhában felállított HACCP minőségbiztosítási rendszer további működtetéséhez, fejlesztéséhez szükséges tanúsítványokat legkésőbb 2021. december 31. napjáig beszerezni, és a Szerződés időtartama alatt a rendszer működtetéséről, a tanúsítványok meghosszabbításáról, érvényesítéséről gondoskodni. 
6. Ajánlattevő vállalja az orvosilag igazolt ételallergiás, étel intoleranciával (glutén, tejcukor érzékenység) rendelkező és diétás gyermekek étkeztetésének a megoldását. 
7. Ajánlattevő a melegítő-tálaló konyha és kiszolgáló helyiségek, illetőleg az eszközök használatának ellenértékeként az Ajánlatkérőnek 10.000.- Ft/hó + Áfa bérleti díjat fizet. A bérleti díj a Szerződés fennállásának ideje alatt minden év március 1-jétől az előző évi, KSH által közölt hivatalos infláció mértékével növelhető. 
8. A 8. a)-b) pontokban foglalt költségek kivételével a Szerződés teljesítéséből eredő egyéb rezsi és működési költségek (pl.: takarítás, fertőtlenítés, konyha működtetéséből eredő hulladék elszállítása stb.) Ajánlattevőt terhelik. 
a) Az elektromos áram, valamint a víz és csatornaszolgáltatás díja az Ajánlatkérőt terhelik, melyek költségeit a mérőórák fogyasztása alapján, külön megállapodásban rögzítettek szerint fizeti meg a vagyonkezelői jogot gyakorló Székesfehérvári Tankerületi Központnak. 
b) A gázszolgáltatás tekintetében a költségeket az Ajánlatkérő és a vagyonkezelő légköbméterre vetítve használatarányosan osztja meg egymás között. Az Ajánlatkérőt terhelő esedékes földgáz szolgáltatási díjról a vagyonkezelő számlát állít ki.
c) Az ételmaradék és egyéb hulladék szabályszerű tárolása és rendszeres elszállítása Ajánlattevő kötelezettsége, melynek teljesítésére szükség szerint szolgáltatást köt e tevékenység végzésére jogosult szolgáltatóval.  
9. Ajánlattevő köteles gondoskodni a szolgáltatási helyszínre történő ételszállításról, a jogszabályoknak megfelelő módon, fogyasztásra készen (ebéd). Az ételszállítás az Intézményvezetővel előzetesen egyeztetett időpontban történik, olyan módon, hogy az egyes étkezések tálalása az Intézmény napirendjének megfelelő időpontban biztosított legyen. 
10. A nyertes Ajánlattevő vállalja, hogy iskolai, önkormányzati és civil szervezeti rendezvények alkalmával igény esetén ételkészítésre ajánlatot ad és az ételek elkészítéséről, megrendelőnek történő kiszállításáról külön megállapodás alapján gondoskodik.  
11. Ajánlattevő a Szerződés időtartama alatt teljes körű anyagi felelősséggel tartozik a melegítő-tálaló konyha működtetése és étkeztetés ideje alatt a felelősségi körébe tartozó üzemeltetési feladatok nem szakszerű ellátásából, neki felróható magatartásából eredő, bérleményben keletkezett károk megtérítésére.
12. Ajánlattevő a melegítő-tálaló konyhát és kiszolgáló helyiségeit kizárólag az iskolai gyermekétkeztetési feladatok ellátására jogosult használni, oly módon és színvonalon, hogy az a közfeladatot ellátó általános iskola működését ne zavarja. Ajánlattevő tudomásul veszi, hogy a Szerződés tárgyát képező helyiségek közül az étkező részt az iskola alkalomszerűen nevelő-testületi és egyéb iskolai összejövetelek céljára használhatja a bérlővel történt előzetes egyeztetés alapján.
13. A konyha, étkező és a kiszolgáló helyiségek felújítása és fejlesztése az Ajánlatkérő, a karbantartás és állagmegóvás körébe tartozó munkák Ajánlattevő kötelezettségét képezik. 
14. Ajánlattevő az ajánlattételt megelőzően, az ajánlattételi határidő lejártát megelőzően a melegítő-tálaló konyha helyszíni bejárására jogosult. A helyszíni bejárásra az Ajánlatkérő képviselőjével egyeztetett időpontban van lehetőség. 
15. Ajánlattevő vállalja, hogy amennyiben Ajánlatkérő igényt tart rá, úgy az Ajánlatkérő által a későbbiekben meghatározott időpontban és ételsorra próbafőzést végez.
16. Ajánlatkérő Előbérleti jogot nem biztosít az Ajánlattevőnek.
17. Ajánlattevőnek az Ajánlatkérővel szemben nincs tartozása, valamint nincs jogvitája bíróság előtt. 
18. Ajánlattevő az ajánlat benyújtásának időpontjában nem áll végelszámolás, felszámolási eljárás vagy csődeljárás alatt. 
VI. A pályázat formai és tartalmi követelményei:
A benyújtandó Ajánlattételi anyagnak a szöveges tartalom tekintetében formai megkötése nincs, a „Felolvasó lap” benyújtása az Ajánlattételi felhívás melléklete szerinti formában kötött.
Részajánlattétel: Ajánlatkérő a részajánlattétel lehetőségét nem biztosítja.
Az ajánlat érvényességének feltétele a gyermekétkeztetési és szociális étkeztetési feladatok ellátásra történő ajánlat a „Felolvasó lap” szerinti bontásban. 
A pályázatnak tartalmaznia kell: 
· Az Ajánlattevő nevét, címét, egyéb elérhetőségeit (telefon, fax, email cím stb.). 
· Cég esetén 30 napnál nem régebbi cégkivonat, aláírási címpéldány, egyéni vállalkozó esetében a vállalkozói igazolvány pályázó által hitelesített másolatának csatolása.
· Ajánlattevő nyilatkozatát arról, hogy vállalja a jelen Ajánlattételi felhívásban foglalt feltételeket. 
· Ajánlattevő szakmai tevékenységének bemutatását, a szolgáltatás működtetésével kapcsolatos elképzeléseinek (kitérve a diétás és ételallergiás étkeztetésre.)  ismertetését.  
· Szolgáltatások ellenértékét ellátási kategóriánként nettó értékben
a) gyermekétkeztetés esetében a nyersanyagnorma és a rezsiköltség megbontásával -iskolánál: ebéd
b) szociális étkeztetés : ebéd
c) felnőtt étkeztetés ( opcionális, nem kötelező)
· A tevékenység ellátására jogosító iskolai végzettséget igazoló okiratok egyszerű másolatát. 
· Egyhetes időtartamra szóló mintaétlapot energia, szénhidrát, fehérje, zsír, hozzáadott cukor és hozzáadott só számításával. 
· Illetékes állami adóhatóság nyilatkozatát arról, hogy az Ajánlattevőnek nincs adóhatóság felé fennálló adó illetve vám tartozása (nullás együttes adóigazolás, 30 napnál nem régebbi).
· A dietetikus szakember saját kezűleg aláírt szakmai önéletrajzát, képzettséget igazoló okiratának egyszerű másolatát. 
· A HACCP minőségbiztosítási rendszer működtetésére és fejlesztésére jogosító dokumentumok egyszerű másolatát. 
 
VII. Pályázatok elbírálásának szempontjai: 
 A gyermekétkeztetés - diétás étrend nélküli - díjára vonatkozó legalacsonyabb összegű ajánlati ár.
Szabadbattyán Nagyközségi Önkormányzat Képviselő-testülete azzal az érvényes ajánlatot benyújtó Ajánlattevővel köt szerződést, aki a legkisebb ellenszolgáltatási díjra tesz ajánlatot.
Egyéb információk: Ajánlatkérő az ajánlattételi határidő alatt előzetesen egyeztetett időpontban biztosítja Ajánlattevő számára az üzemeltetendő konyha-étkező megtekintését.
Jelen felhívás mellékleteként Ajánlatkérő csatolja a tálaló konyha-étkező és kapcsolódó vizesblokk helyiségeinek alaprajzát, berendezési tervét, konyhai specifikációját.
VIII. Pénzügyi ellenszolgáltatás feltétele:
A szolgáltatás ellenértékét minden tárgyhót követő hónap 8. napjáig benyújtott számla alapján az Önkormányzat legkésőbb 8 naptári napon belül átutalással egyenlíti ki. 
IX. A pályázat benyújtása:
A cégszerűen aláírt ajánlatot egy példányban, aláírt zárócimkével ellátott zárt borítékban, írásban, postai úton vagy személyesen kell benyújtani Szabadbattyán Nagyközségi Önkormányzat Polgármesterének (8151 Szabadbattyán, Csíkvár tér 1.) címére. A borítékon kérjük feltüntetni: ,,Ajánlattétel közétkeztetési feladatok ellátására-Szabadbattyán”.
A pályázatok beérkezésének határideje: 2021. július 15. -én (csütörtök) 12.00 óráig beérkezőleg.
Az ajánlattétel nyelve: magyar.
X. Hiánypótlás: Ajánlatkérő az ajánlatok bontását követően egy esetben lehetővé teszi az Ajánlattevő részére a hiánypótlást a hiánypótlásra történő felhívás kézhezvételét követő 5 napon belül.
XI. A pályázat bontása és elbírálása: 
A beérkezett ajánlatokat tartalmazó borítékok felbontása az Ajánlatkérő Beszerzési Szabályzatában meghatározott szabályok szerint történik.
Az ajánlatok bontásának időpontja: 2021. július 15. (csütörtök) 12,00 óra
Az ajánlatok bontásának helyszíne: Szabadbattyáni Polgármesteri Hivatal, Polgármesteri Iroda (8151 Szabadbattyán, Csíkvár tér 1. I. em.).
Az ajánlattételi eljárást lezáró és a nyertes Ajánlattevő kiválasztására vonatkozó döntést- a Pénzügyi, Gazdasági Bizottság javaslata alapján - Szabadbattyán Nagyközségi Önkormányzat Képviselő-testülete hozza meg, az ajánlattételi dokumentáció VII. pontjában meghatározott bírálati szempontok alapján.
Ajánlatkérő az Ajánlattevő részére – külön felhívás nélkül – lehetővé teszi a bontáson történő személyes vagy meghatalmazottja útján történő részvételt.
Az ajánlatok bontásáról jegyzőkönyv készül, mely tartalmazza az ajánlatok mellékleteként benyújtott „Felolvasó lap” adatait, a bontáson jelen lévők megnevezését, aláírását.
 Az eljárást lezáró és nyertes Ajánlattevő kiválasztásáról szóló döntés meghozatalának időpontja: legkésőbb 2021. július 21.napja
Az elbírálás eredményéről Ajánlatkérő minden Ajánlattevőt a döntés meghozatalát követő 5 munkanapon belül írásban tájékoztat. 
Ajánlatkérő fenntartja magának a jogot, hogy az ajánlattételi felhívást az eljárás bármely szakaszában indokolás nélkül visszavonja, vagy az ajánlattételi eljárást indokolás nélkül eredménytelennek nyilvánítsa. 
Az ajánlattétellel kapcsolatos további felvilágosítás kérhető Szabó Ildikó polgármestertől a +36 30 830 4428 telefonszámon vagy a polgarmester@szabadbattyan.hu e-mail címen. 

A pályázat részeként benyújtandó dokumentumok jegyzéke: 

· felolvasólap
· cégkivonat, vállalkozói igazolvány, képviseletre jogosító okirat Ajánlattevő által hitelesített másolata
· Ajánlattevő nyilatkozata a jelen ajánlattételi dokumentációban foglalt feltételek elfogadásáról
· átláthatósági nyilatkozat
· Ajánlattevő szakmai tevékenységét, a szolgáltatás működtetésével kapcsolatos elképzeléseit
· a tevékenység ellátására jogosító iskolai végzettséget igazoló okiratok egyszerű másolata
· mintaétlap 
· nemleges adóigazolás



Kiegészítő tájékoztató:

Ajánlatkérő az ajánlattételi felhíváshoz csatolt konyhatechnológiai specifikációt és tervezett konyhakialakítást saját forrásából beszerzi, kialakítja. Ajánlattevők részére csak tájékoztató jelleggel került csatolásra. 





















FELOLVASÓ LAP

Az ajánlattétel tárgya: Közétkeztetési feladatok (általános iskolai gyermek étkeztetés és szociális étkeztetés) ellátása Szabadbattyán településen

Ajánlattevő:
neve: 
székhelye: 
levelezési címe:
telefon:
e-mail címe: 
	Általános Iskola
1.-4. osztály

	
	Étkezés megnevezése
	Nyersanyag
norma nettó (Ft)
	Rezsiköltség
nettó (Ft)

	gyermek adag
	Ebéd
	
	

	gyermek adag
	Tízórai
	       nem                               
	     nem

	gyermek adag
	Uzsonna
	       nem
	     nem

	gyermek diabetes adag
	Ebéd
	
	

	Általános Iskola
5.-8. osztály
	

	gyermek adag
	Ebéd
	
	

	gyermek adag
	Tízórai
	        nem
	        nem

	gyermek adag
	Uzsonna
	        nem
	        nem

	gyermek diabetes adag
	Ebéd
	
	

	Szociális  étkeztetés

	felnőtt adag
	Ebéd
	
	

	Felnőtt étkeztetés (opcionális, nem kötelező)

	forint/nap
	
	
	



Kijelentem, hogy a pályázati felhívásban foglalt valamennyi követelmény, kikötés gondos áttekintése után az Ajánlattételi dokumentációban foglalt valamennyi feltételt megismertem, megértettem és elfogadom. Ennek megfelelően - amennyiben, mint nyertes Ajánlattevő kiválasztásra kerülök - az ajánlati összesítő szerinti (felolvasólap) ellenszolgáltatásért a közétkeztetést a ajánlattételi dokumentációban meghatározott feltételekkel maradéktalanul teljesítem. Pályázatomat egy példányban, zárt borítékban nyújtom be. 


Kelt:……………………………..					……………………………….
							             cégszerű aláírás


NYILATKOZATOK
az Ajánlattételi dokumentációban foglalt feltételekről
1. Ajánlattevőként vállalom az ajánlattételi dokumentáció szerinti közétkeztetés nyújtását a 2021. szeptember 1. napjától 2023. augusztus 31. napjáig terjedő időszakban. 
1. Ajánlattevőként vállalom, hogy az Ajánlatkérő tulajdonában lévő, 8151 Szabadbattyán, Iskola utca 7. szám alatti épületben található melegítő-tálaló konyhát és kiszolgáló helyiségeket igénybe veszem, a szerződés teljes időtartama alatt üzemeltetésre alkalmas állapotban tartom és funkcióváltás nélkül saját költségén üzemeltetem, valamint gondoskodok az átadott eszközök karbantartásáról, javításáról és állagmegóvásáról, továbbá szükség szerint azok pótlásáról.
1.  3.Ajánlattevőként vállalom, hogy a melegítő-tálaló konyha működtetése és a közétkeztetés ellátása során fokozottan betartom a tevékenységre irányadó közegészségügyi, járványügyi, higiéniás szabályokat, tovább a szerződés tartama alatt a hatályos működési engedéllyel rendelkezem.
1. Ajánlattevőként vállalom, hogy a közétkeztetés nyújtása során a mindenkori közétkeztetési (gyermekétkeztetési) előírásokat a minőségi és mennyiségi előírások figyelembevételével, különös tekintettel a közétkeztetésre vonatkozó táplálkozás-egészségügyi előírásokról szóló 37/2014. (IV.30.) EMMI rendeletben foglalt rendelkezésekre betartom, továbbá az EMMI rendeletben foglaltak szerint a személyi feltételek biztosításáról gondoskodom. 
1. Ajánlattevőként vállalom, hogy a HACCP minőségbiztosítási rendszer további működtetéséhez, fejlesztéséhez szükséges tanúsítványokat legkésőbb 2021. szeptember 1. napjáig beszerzem, és a Szerződés időtartama alatt a rendszer működtetéséről, a tanúsítványok meghosszabbításáról, érvényesítéséről gondoskodom. 
1. Ajánlattevőként vállalom az orvosilag igazoltan diétás és egyéb ételallergiás (glutén kivételével) gyermekek étkeztetésének a megoldását. 
1. Ajánlattevőként vállalom, hogy a melegítő-tálaló konyha és kiszolgáló helyiségek, illetőleg az eszközök használatának ellenértékeként a Szerződésben rögzítettek szerint az Ajánlatkérőnek 10.000.- Ft + Áfa /hó bérleti díjat megfizetek és tudomásul veszem, hogy a bérleti díj a Szerződés fennállásának ideje alatt minden év január 1-jétől az előző évi, KSH által közölt hivatalos infláció mértékével növelhető. 
1.  A konyhai ételhulladék és egyéb, a melegítő-tálaló konyha üzemeltetése során keletkező hulladék jogszabályszerű elszállításáról és megsemmisítéséről saját költségemen gondoskodok, szükség szerint külön szerződést kötök a szolgáltatóval és a szerződéses szolgáltatás díját közvetlenül a szolgáltató irányába megfizetem.  
1. Ajánlattevőként vállalom, hogy gondoskodom az Ajánlattételi felhívásban és Szerződésben rögzített időpontban a szolgáltatási helyre történő ételszállításról, és konyhai kiszolgálásáról, a jogszabályoknak megfelelő módon, fogyasztásra készen (ebéd). Az ételszállítást az Intézményveztővel előzetesen egyeztetett időpontban végzem, olyan módon, hogy az egyes étkezések tálalása az Intézmény napirendjének megfelelő időpontban biztosított legyen. 
1. Ajánlattevőként vállalom, hogy iskolai, önkormányzati és civil szervezeti rendezvények alkalmával igény esetén ételkészítésre ajánlatot adok és az ételek elkészítéséről külön megállapodás alapján gondoskodom.  
1. Ajánlattevőként vállalom, hogy amennyiben Ajánlatkérő igényt tart rá, úgy az Ajánlatkérő által a későbbiekben meghatározott időpontban és ételsorra próbafőzést végzek.
Vállaljuk a fent felsorolt nyilatkozatok (1-11) betartását.

Kelt: …………………………………………

	……………………………………	cégszerű aláírás

